Chrix Dahl
Store norske leksikon,Kunst og estetikk,Bildende kunst,Samtidskunst,Norske tegnekunstnere
Chrix Dahl var en norsk tegner, grafiker og maler som også var kjent for sine bokillustrasjoner. Han var utdannet ved Statens håndverks- og kunstindustriskole og ved Statens Kunstakademi, under Axel Revold, Halfdan Strøm og Olaf Willums, og hadde studiereiser blant annet til Italia.
Chrix Dahl startet sin karriere som kunstmaler, men ble etter hvert mer opptatt av tegning som kunstnerisk uttrykk. Hans livfulle tegnestil, ofte med innslag av burlesk humor, var inspirert både av senbarokken og moderne fransk og dansk tegnekunst, og han ble en svært populær bokillustratør. Bjørnstjerne Bjørnsons Tyrolersangen (1932), Henrik Wergelands Hasselnødder (1936) og Voltaires Candide (1946) er noen av de verkene han har illustrert.Som overlærer for radérklassen ved Statens håndverks- og kunstindustriskole i 1945–1974 hadde han stor betydning for norsk grafikk i etterkrigstiden. Les mer i Store norske leksikon Chrix Dahl i Norsk biografisk leksikon  Chrix Dahl i Norsk kunstnerleksikon bokkunst grafikk Eksterne lenker Bokillustrasjon.no: Chrix Dahl